0-იანეფი

0-იანი (ნულიანი) წანეფი, თაშნეშე ჩინებული, მუჭოთ 0-იანეფი — I ოშწანურაშ რანწკო 1-ლი ვითწანურა, ნამუქჷთ დიჭყჷ 1 წანაშ 1 ღურთუთას დო გეთჷ 9 წანაშ 31 ქირსეთუთას.

მოლინეფი
 1 
 რომიშ იმპერია 
 ტიბერიუსი, ავგუსტუსიშ ზოჯუათ, გერმანიას აშონთაფას ოშქვიდუანს (1-5)
 გაიუს კეისარი დო ლუციუს აემილიუს პაულუსი კონსულეფო ქჷდარინეს.
 ქირინიუსიქ გაიუსიშ თარ ალმაჩამალო გინირთჷ არმენიას.
 აქვა ალსიენტას აკვედუკიქ აკიგჷ.
 აბრეშუმქ გორჩქინდჷ რომს.

 აზია 
 იუანშიშ ერაქ სიჭყჷ ჩინეთიშ ხანიშ დინასტიას.
 კონფუცის თიში პირველი ომაფე ჯოხოქ მიაჩჷ.
 ჸოფილი რეგენტი დონ სიანი თელარას დუსიშჸვილუათ ათენს.

 აფრიკა 
 დირსხჷ აკსუმიშ ომაფექ, თეხანური ეთიოპიაშ დო ერიტრეაშ ტერიტორიას.
 კუშეფიშ დიაფალ ამანიშახეტოქ დოღურჷ. თიში ქომოლსქუა, ნატაკამანიქ კუშეფიშ მაფათ გინირთჷ.

 2 
 რომიშ იმპერია 
 გაიუს კეისარი ევფრატეის შეხვადჷ პართიაშ მაფა ფრაატ V-ს. ქიანაშა მიშაჭკირუაშ მანგიორო გაიუსი პართიალეფწკჷმა ოთინჩალე ხეკულუას დჷთმოდვანს, დო პართია აღიარენს რომიშ ნებეფს არმენიაშა.
 პუბლიუს ალფენუს ვარუსიქ დო პუბლიუს ვინიციუსიქ რომიშ კონსულეფო გინირთეს.

 აფრიკა 
 მავრიტანიაშ მაფა ჯუბა II გაიუს კეისარს არსხუაფჷ სომხეთის, მუჭოატ ოურდუმე ალმაჩამალი. ათე პერიოდის შეთმეხვადჷ თინა გლაფირას, კაბადოკიალ დიაფალიშ სქირს, ალექსანდროს იუდევალიშ ჸოფილ ალმასქუს, დო თინა ქეჸოროფებუ.

 აზია 
 პირველი ცენზიქ გეთჷ ჩინეთის ართი წანაშ უწმოხ დოჭყაფაშ უკული: შედეგეფიშ მეჯინათ მახორობაქ დახე 60 მილიონი აკადგინჷ (12 მილიონშე უმოსი ფანათ). ათე ეჭარუა ართ-ართი არაძაშე წკანტილი საართო ეჭარუა რე ჩინეთიშ ისტორიას.
 ჩინეთიშ მახორობაშ ეჭარუაშ შედეგეფით ვიეტნამს ართი მილიონი მახორუქ დეფიქსირჷ.

 3 
 რომიშ იმპერია 
 ავგუსტუსიშ მართუალაქ 10-წანიანი პერიოდით გეახალჷ.
 ავგუსტუსიქ სქუათ გეჭოფჷ მუში მოთა გაიუს კეისარი, თი იმენდიატ, ნამჷ-და თინა ხვისტაშ მონძეთ გინირთუდჷნ. გაიუსი პროკონსულო ქუდარჷნეს დო ბჟაეიოლშა გუტუეს სპეციალური მისიათ.

 ევროპა 
 მარბოდიქ ხუთი გერმანული ტომი აკაართიანჷ (უკულიანს სილიზიათ დო საქსონიათ გონირთჷ), ნამუთ ბონი ოშქურინჯაფალი რდჷ რომიშო.

 აზია 
 მაფა იური გოგურიეოალს ნანანოღა ჯოლბონიშ ჯიხაშე გუნგნაეშ ჯიხაზურგაშა გინმღჷ.

კატეგორია: